|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS**  **DĖL UKMERGĖS RAJONO BENDROJO UGDYMO MOKYKLŲ PATALPŲ, SKIRTŲ MAITINIMUI ORGANIZUOTI, NUOMPINIGIŲ DYDŽIO PATVIRTINIMO** |
|  |
|  |
| 2022 m. birželio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Ukmergės rajono savivaldybės tarybos 2020 m. sausio 30 d. sprendimu Nr. 7-16 patvirtintu Ukmergės rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu bei Ukmergės rajono savivaldybės tarybos 2021 m. birželio 23 d. sprendimu Nr. 7-163 patvirtintu Nuompinigių už savivaldybės ilgalaikio ir trumpalaikio materialiojo turto nuomą skaičiavimo tvarkos aprašu, Ukmergės rajono savivaldybės taryba n u s p r e n d ž i a:

Leisti Ukmergės rajono savivaldybės bendrojo ugdymo mokykloms trejų metų laikotarpiui išnuomoti Ukmergės rajono savivaldybės bendrojo ugdymo mokyklų mokinių maitinimo paslaugų pirkimo konkursų laimėtojams Ukmergės rajono savivaldybei nuosavybės teise priklausantį ir šiuo metu mokyklų patikėjimo teise valdomą nekilnojamąjį turtą – patalpas, skirtas maitinimui organizuoti, ir patvirtinti nuompinigių dydį (pagal priedą).

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Ukmergės rajono savivaldybės tarybos 2022 m. birželio d. sprendimo Nr.

priedas

**UKMERGĖS RAJONO BENDROJO UGDYMO MOKYKLŲ**

**PATALPŲ, SKIRTŲ MAITINIMUI ORGANIZUOTI,**

**NUOMPINIGIŲ DYDIS**

|  |  |  |
| --- | --- | --- |
| Eil.  Nr. | Mokyklos pavadinimas | Nuompinigių dydis, Eur  už 1 kv. m per mėnesį |
| 1. | Antano Smetonos gimnazija | 0,99 |
| 2. | Jono Basanavičiaus gimnazija | 0,93 |
| 3. | Dukstynos pagrindinė mokykla | 1,20 |
| 4. | Pašilės progimnazija | 0,90 |
| 5. | Senamiesčio pagrindinė mokykla | 0,93 |
| 6. | Šilo progimnazija | 0,94 |
| 7. | Užupio pagrindinė mokykla | 1,19 |
| 8. | Želvos gimnazija | 0,35 |

\_\_\_\_\_\_\_\_\_\_\_\_\_\_\_\_\_\_

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO BENDROJO UGDYMO MOKYKLŲ PATALPŲ, SKIRTŲ MAITINIMUI ORGANIZUOTI, NUOMPINIGIŲ DYDŽIO PATVIRTINIMO“**

**AIŠKINAMASIS RAŠTAS**

2022 m. birželio 22 d.

Ukmergė

**1. Sprendimo projekto rengimo pagrindas.** Lietuvos Respublikos vietos savivaldos įstatymo 16 straipsnio 2 dalies 26 punktu, kuriame numatyta, išimtinė tarybos kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, kuriame numatyta, valstybės ir savivaldybių ilgalaikio materialiojo turto nuoma.

Ukmergės rajono savivaldybės tarybos 2020 m. sausio 30 d. sprendimas Nr. 7-16, kuriuo patvirtintas Ukmergės rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašas.

Ukmergės rajono savivaldybės tarybos 2021 m. birželio 23 d. sprendimas Nr. 7-163, kuriuo patvirtintas nuompinigių už savivaldybės ilgalaikio ir trumpalaikio materialiojo turto nuomos skaičiavimo tvarkos aprašas.

**2. Sprendimo projekto tikslas ir esmė:**

Savivaldybei nuosavybės teise priklausantis materialus turtas (patalpos skirtos maitinimui organizuoti) išnuomojamas savivaldybės tarybos nustatyta tvarka. Pagrindinis šio sprendimo tikslas *leisti išnuomoti* Ukmergės rajono savivaldybės bendrojo ugdymo mokyklų mokinių maitinimo paslaugų pirkimų laimėtojams Ukmergės rajono savivaldybei nuosavybės teise priklausantį ir šiuo metu mokyklų patikėjimo teise valdomą nekilnojamąjį turtą – patalpas, skirtas maitinimui organizuoti ir *patvirtinti nuompinigių dydį.*

Pagal Švietimo, kultūros ir sporto skyriaus pateiktą informaciją mokykloms, kurios perka maitinimo paslaugą, paskaičiuotas nuompinigių dydis eurais už 1 kv. m per mėnesį.

**3. Sprendimo keitimo atveju – lyginamasis variantas: -**

**4. Sprendimui įgyvendinti reikalingos lėšos ir galimi finansavimo šaltiniai:** sprendimo įgyvendinimui lėšos nereikalingos.

**5. Priėmus sprendimą laukiami rezultatai, galimos pasekmės:** bus pagerintas patalpų panaudojimas ir gautos papildomos pajamos. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** Priede nurodytoms mokykloms, Švietimo, kultūros ir sporto skyriui, Viešųjų pirkimų ir teisės skyriui, Turto ir įmonių valdymo skyriui.

**10. Aiškinamojo rašto priedai:**  -

Turto ir įmonių valdymo skyriaus vedėja Daiva Gladkauskienė

\*Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.